Číslo spisu: 280/2015

**VÝZVA NA PREDKLADANIE PONÚK**

zákazka zadávaná podľa § 9 ods. 9  a nasl. zák. č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

**Predmet zákazky: Vypracovanie svetelno-technickej štúdie na projekt rekonštrukcie verejného osvetlenia**

1. **Identifikačné údaje verejného obstarávateľa**:

 Úradný názov a sídlo: Obec Veľká Lúka

 Krajina: Slovenská republika

 IČO: 35660074

Bankové spojenie: Prima banka Slovensko, a.s. č.ú. 1205407001/5600

 Kontaktné miesto: Obecný úrad Veľká Lúka

 Kontaktná osoba: Bc. Jana Mrázová

 Telefón: 0918 419 874

 E-mail: starosta@velkaluka.sk; obecnyurad@velkaluka.sk

 Internetová adresa: www.velkaluka.sk

Obec Veľká Lúka je verejným obstarávateľom podľa § 6 ods. 1 písm. b) zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

Verejný obstarávateľ plánuje financovať predmet obstarávania z nenávratného finančného príspevku z operačných programov Európskej únie v programovom období 2014-2020.

1. **Názov predmetu zákazky**: Vypracovanie svetelno-technickej štúdie na projekt rekonštrukcie verejného osvetlenia
2. **Druh zákazky**: Prioritná služba - kategória služby: 12

Spoločný slovník obstarávania:

71335000-5 Inžinierske štúdie

71241000-9 Štúdia realizovateľnosti, poradenská služba, analýza

45315100-9 Elektrotechnické inštalačné práce

**4. Rozdelenie predmetu zákazky na časti**:

 Uchádzač predloží ponuku na celý predmet zákazky.

**5. Hlavné miesto poskytnutia služby:**  Sídlo verejného obstarávateľa

**6. NUTS kód**: SK032

**7. Predpokladaná hodnota zákazky**: 3.500 EUR

**8. Opis predmetu zákazky**:

Predmetom zákazky sú služby súvisiace s vypracovaním svetelno-technickej štúdie na projekt rekonštrukcie verejného osvetlenia Objednávateľa

**9.** **Termín poskytnutia služby:** bude určený v objednávke na prípravu a realizáciu konkrétnej zákazky.

**10. Zdroj finančných prostriedkov**

Predmet zákazky bude financovaný z finančných prostriedkov verejného obstarávateľa a spolufinancovaný z fondov Európskej únie.

**11. Podmienky účasti vo verejnom obstarávaní**:

Uchádzač musí v ponuke preukázať splnenie podmienky účasti podľa § 26 ods. 1 písm. f) zák. č. 25/2006 Z.z. predložením kópie dokladu o oprávnení poskytovať služby, ktorá je predmetom zákazky.

**12. Spôsob určenia ceny (odplaty) a platobné podmienky:**

12.1 Uchádzač predloží cenovú ponuku v súlade s Kalkuláciou ceny uvedenou v Prílohe č.2 tejto Výzvy. Ak uchádzač nie je platiteľom DPH upozorní na túto skutočnosť v ponuke. Verejný obstarávateľ nie je platiteľom DPH.

* 1. Úspešný uchádzač (poskytovateľ) bude poskytovať služby na základe objednávky verejného obstarávateľa (objednávateľa) počas platnosti a účinnosti zmluvy. Faktúra bude vystavená v termínoch podľa bodu 12.3.

12.3 Úspešný uchádzač je oprávnený fakturovať 100% ceny po vykonaní služby.

12.4 Splatnosť faktúry predloženej podľa bodu 12.1 až 12. 3 je do 14 dní odo dňa jej doručenia verejnému obstarávateľovi. Faktúru uchádzač doručí v šiestich rovnopisoch.

**13. Ponuka predložená uchádzačom musí obsahovať tieto doklady**:

* Kópiu dokladu o oprávnení poskytovať službu , ktorá je predmetom zákazky,
* Zoznam poskytnutých služieb za predchádzajúce tri roky rovnakého alebo obdobného charakteru ako predmet zákazky podpísaný štatutárnym zástupcom uchádzača a profesionálny životopis osôb, ktoré budú plniť predmet zákazky.

V prípade, ak je uchádzač právnická osoba, môže uviesť referenciu fyzickej osoby, ktorá ponúkané služby poskytuje, alebo ich v mene uchádzača vykonáva.

* Navrhovanú cenu predmetu zákazky podľa Prílohy č. 2 tejto Výzvy podpísanú štatutárnym zástupcom uchádzača;
* Návrh zmluvy v súlade s Prílohou č. 3 tejto Výzvy, podpísaný štatutárnym zástupcom uchádzača a s uverením dátumu.

**14. Lehota na predkladanie ponúk: 28.5.2015 do 15:00 hod.**

 Ponuky s obsahom podľa bodu 13. tejto Výzvy musia byť doručené v lehote predkladanie ponúk v elektronickej podobe na e-mailovú adresu: starosta@velkaluka.sk

**15. Kritériá na vyhodnotenie ponúk a pravidlo uplatnenia**:

Kritériom na vyhodnotenie ponúk je najnižšia cena s DPH.

### Pravidlo uplatnenia kritéria vyhodnotenia ponúk: Poradový systém

Ponuke s najnižšou celkovou cenou predmetu zákazky bude priradené prvé miesto

ostatným ponukám druhé, tretie, atď. Najúspešnejšou ponukou sa stane ponuka, ktorá

sa umiestni na prvom mieste, ostatné ponuky sa stanú neúspešnými ponukami

16. Zákazka sa týka projektu financovaného z fondov Európskej únie.

**17. Podmienky týkajúce sa zmluvy**

Po vyhodnotení predložených ponúk na základe kritéria vyhodnotenia bude uchádzačom odoslané oznámenie o výsledku vyhodnotenia ponúk. Úspešnému uchádzačovi bude oznámené, že jeho ponuku verejný obstarávateľ prijíma.

 Ostatným uchádzačom bude oznámené, že neuspeli. Výsledkom verejného obstarávania bude uzavretie zmluvy podľa § 269 ods. 2 obchodného zákonníka na dobu určitú do 31.12.2015.

Verejný obstarávateľ vyzve úspešného uchádzača na rokovanie o uzavretí zmluvy, ktorá bude uzavretá v súlade s podmienkami určenými v tejto Výzve a s Prílohou č. 1 až Prílohou č. 3. Navrhovaný rozsah a špecifikácia predmetu zákazky predložená uchádzačom podľa bodu 8 tejto Výzvy a podľa Prílohy č.1 a celková cena predmetu zákazky podľa Prílohy č. 2 Výzvy budú prílohami uzavretej zmluvy.

**18. Ostatné požiadavky**

18.1 Uchádzač v prípade svojej úspešnosti berie na vedomie, že verejný obstarávateľ je v zmysle zák. 25/2006 Z. z. o verejnom obstarávaní a zák. č. 211/2000 Z. z o slobode informácií povinný zverejňovať informácie, ktoré sa získali za verejné financie.

Uchádzač v prípade svojej úspešnosti musí súhlasiť so zverejnením uzavretej zmluvy v centrálnom registri zmlúv a v dokumentov profile podľa § 9 ods. 9 zák. č. 25/2006 Z.z. v aktuálnom znení.

Tento súhlas úspešný uchádzač ako poskytovateľ musí udeliť v zmluve bez akýchkoľvek výhrad a bez časového obmedzenia.

18.2 Verejný obstarávateľ požaduje, aby sa úspešný uchádzač zaviazal strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má verejný obstarávateľ uzavretú s poskytovateľom nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú:

a) Poskytovateľ nenávratného finančného príspevku a ním poverené osoby,

b) Útvar následnej finančnej kontroly a nimi poverené osoby;

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej Komisie a Európskeho dvora audítorov,

f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

**19. Dôvody na zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných

dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám v tejto Výzve.

- ak sa zmenili okolnosti, za ktorých bolo verejné obstarávanie vyhlásené .

**20.**  **Dátum odoslania tejto Výzvy vrátane Príloh č. 1 až 3 záujemcom**:

Vo Veľkej Lúke, dňa: 25.5.2015

V súlade so zák. č. 25/2006 Z.z. v aktuálnom znení vypracoval:

Ing. Andrea Chromeková, kontaktná osoba verejného obstarávateľa

 ...............................................

 Ing. Chromeková

Príloha č. 1 k Výzve na predkladanie ponúk.

Špecifikácia a rozsah predmetu zákazky:

Predmetom zákazky sú služby súvisiace s vypracovaním svetelno-technickej štúdie na projekt rekonštrukcie verejného osvetlenia Objednávateľa. Súčasťou činnosti je:

* Analýza poskytnutých podkladov od Objednávateľa
* Miestne zisťovanie v prípade potreby a nezrovnalostiach
* Príprava svetelno-technickej štúdie
* Jedna konzultácia s Objednávateľom
* Finálne spracovanie svetelno-technickej štúdie

Príloha č. 2 k Výzve na predkladanie ponúk

Navrhovaná cena predmetu zákazky – Kalkulácia ceny podľa špecifikácie predmetu zákazky uvedenej v Prílohe č. 1 Výzvy na predkladanie ponúk.

|  |  |  |  |
| --- | --- | --- | --- |
| Služba | Cena bez DPH | Výška DPH v € | Suma v € s DPH |
| Vypracovanie svetelno-technickej štúdie |  |  |  |

Príloha č. 3 k Výzve na predkladanie ponúk

**Návrh**

**Zmluva o dielo**

uzavretá podľa § 536 a nasl. Obchodného zákonníka a § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zmluva**“)

**medzi zmluvnými stranami:**

**n**ázov: Obec Veľká Lúka

IČO: 35660074

DIČ: 2021329596

Sídlo: Veľkolucká 1219/39

Štatutárny orgán: Ing. Andrea Chromeková

Tel: 0918 419 874

Kontaktná osoba: Bc. Jana Mrázová

E-mail: starosta@velkaluka.sk; obecnyurad@velkaluka.sk

na strane **jedn**ej (ďalej len „Objednávateľ“)

a

Obchodné meno:

IČO:

DIČ

Sídlo:

**Štatutárny orgán:**

**Zodpovedný zástupca:**

**Tel.:**

E-mail:

Bankové spojenie:

Číslo účtu:

IBAN:

**na strane druh**ej (ďalej len „Poskytovateľ“)

(Poskytovateľ a Objednávateľ ďalej spolu len „Zmluvné strany“)

**Článok I.**

**Úvodné ustanovenia**

1. Objednávateľ je verejným obstarávateľom podľa zákona 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov a plní všetky povinnosti, ktoré mu takto vyplývajú z príslušných právnych predpisov pri aplikácii postupov verejného obstarávania
2. Na základe vyhodnotenia ponúk bola ponuka Poskytovateľa pre Verejnú súťaž vyhodnotená ako ponuka najúspešnejšieho uchádzača v súlade s podmienkami obsiahnutými v súťažných podkladoch Verejnej súťaže. Na základe tejto skutočnosti a predloženej ponuky Poskytovateľa sa Zmluvné strany v slobodnej vôli a v súlade s právnymi predpismi rozhodli uzatvoriť túto Zmluvu.
3. Objednávateľ týmto vyhlasuje, že je spôsobilý uzatvoriť túto Zmluvu a plniť záväzky v nej obsiahnuté, a že motívom takéhoto konania je ekonomická výhodnosť, hospodárnosť a efektívnosť vynakladaných rozpočtových prostriedkov.
4. Poskytovateľ vyhlasuje, že je spôsobilý uzatvoriť túto Zmluvu a plniť záväzky v nej obsiahnuté.
5. Zmluvné strany prehlasujú, že im v čase uzavretia tejto Zmluvy nie sú známe žiadne okolnosti, ktoré by bránili alebo vylučovali jej uzavretie alebo by boli vážnou prekážkou plnenia ich zmluvných povinností podľa tejto Zmluvy.
6. Zmluvné strany majú záujem o spoluprácu pri vypracovávaní svetelno-technickej štúdie na rekonštrukciu verejného osvetlenia vrátane výpočtu nákladov pri príprave rekonštrukcie verejného osvetlenia pre potreby Objednávateľa, a to v zmysle podmienok určených touto Zmluvou. Tieto služby budú financované z nenávratných finančných príspevkov zo zdrojov Európskej únie.
7. Zmluvné strany uzavierajú túto zmluvu na základe výsledkov verejného obstarávania zadávaného podľa § 9 ods. 9 zák. č. 25/2006 Z.z.. Plnenie zmluvy bude na základe objednávky objednávateľa.

**Článok II.**

**Predmet Zmluvy**

1. Predmetom Zmluvy je záväzok Poskytovateľa poskytovať Objednávateľovi služby súvisiace s vypracovaním svetelno-technickej štúdie na projekt rekonštrukcie verejného osvetlenia Objednávateľa, ktoré sú podrobne definované v Prílohe č.1 – Špecifikácia predmetu zákazky, ktorá tvorí neoddeliteľnú súčasť tejto Zmluvy, ktorých výsledkom je vypracovanie svetelno-technickej štúdie (ďalej len „svetelno-technická štúdia“).
2. Objednávateľ poskytol Poskytovateľovi k vypracovaniu svetelno-technickej štúdie všetky potrebné podklady, ktoré boli pri podpise Zmluvy dostupné, napríklad:
* Územný plán obce
* Zameranie umiestnenia verejného osvetlenia
1. Objednávateľ zodpovedá, za to, že vyššie uvedené podklady ako aj akékoľvek ďalšie podklady, dokumenty a údaje poskytnuté Poskytovateľovi sú pravdivé, sú bez právnych vád a zodpovedajú skutkovému stavu.
2. Zmluvné strany sa dohodli, že svetelno-technická štúdia bude Poskytovateľom vypracovaná v súlade s Objednávateľom poskytnutou dokumentáciou a skutkovým stavom.

**Článok III.**

**Realizácia diela**

1. Miesto plnenia Zmluvy: územie obce Veľká Lúka a sídlo Poskytovateľa.
2. Zmluvné strany sa dohodli, že svetelno-technická štúdia bude vypracovaná pre 100 svetelných bodov a 2 rozvádzače verejného osvetlenia.
3. Poskytovateľ sa zaväzuje vyhotoviť a odovzdať svetelno-technickú štúdiu v šiestich vyhotoveniach, a okrem toho aj v elektronickej forme na CD alebo inom vhodnom nosiči.
4. Poskytovateľ sa zaväzuje začať so zhotovovaním svetelno-technickej štúdie najneskôr do 5 kalendárnych dníodo dňa podpisu tejto Zmluvy.
5. Poskytovateľ zhotoví svetelno-technickú štúdiu v požadovanom množstve a kvalite a odovzdá ju Objednávateľovi najneskoršie do 30 kalendárnych dní odo dňa začatia so zhotovovaním svetelno-technickej štúdie a poskytovaním služieb s tým súvisiacich.
6. Dodržanie termínu zhotovenia svetelno-technickej štúdie je závislé od riadneho a včasného spolupôsobenia Objednávateľa. Po dobu omeškania Objednávateľa s poskytnutím spolupôsobenia a potrebnej súčinnosti, nie je Poskytovateľ v omeškaní s plnením svojich povinností v zmysle tejto Zmluvy.
7. O prevzatí dokončenej svetlotechnickej štúdie musí byť spísaný Odovzdávací a preberací protokol podpísaný Objednávateľom a Poskytovateľom. Deň podpisu Odovzdávacieho a preberacieho protokolu oboma Zmluvnými stranami sa považuje za deň dovzdania svetlotechnickej štúdie. Zmluvné strany sa dohodli, dielo je možné odovzdať tiež po častiach.
8. Drobné vady alebo neúplnosti poskytnutých služieb a vypracovanej svetelno-technickej štúdie, ktoré nebránia ani nesťažujú jej užívanie a použitie na určený účel, a taktiež ani neodovzdanie alebo neúplnosť dokladov potrebných k odovzdaniu a prevzatiu svetelno-technickej štúdie alebo ich užívaniu, nie sú dôvodom na odmietnutie podpísania Odovzdávacieho a preberacieho protokolu zo strany Objednávateľa a nezaplatenie Odplaty. Tieto drobné vady a neúplnosti budú zaznamenané v Odovzdávacom a preberacom protokole spolu s lehotou na ich odstránenie. Odmietnutie podpísania Odovzdávacieho a preberacieho protokolu zo strany Objednávateľa nie je dôvodom na neuhradenie Odplaty alebo jej časti Poskytovateľovi.
9. Vlastníctvo k odovzdanej svetelno-technickej štúdii prechádza na Objednávateľa momentom uhradenia Odplaty Poskytovateľovi v zmysle článku IV tejto Zmluvy v plnom rozsahu.
10. Nebezpečenstvo zničenia, poškodenia, straty a znehodnotenia svetelno-technickej štúdie, alebo jej časti prechádza na Objednávateľa momentom prevzatia svetelno-technickej štúdie.

**Článok IV.**

**Odplata, platobné podmienky**

1. Odplata za vykonanie predmetu Zmluvy je stanovená dohodou Zmluvných strán v súlade s Prílohou č.2 Cenová ponuka, ktorá tvorí neoddeliteľnú súčasť tejto Zmluvy, a v súlade so zákonom č. 18/1996 Z .z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Odplata**“). K Odplate bude účtovaná DPH v zmysle platných právnych predpisov.
2. Objednávateľ sa zaväzuje zaplatiť Poskytovateľovi dojednanú Odplatu podľa rozsahu skutočne vykonaných služieb na základe faktúry vystavenej Poskytovateľom bezprostredne po poskytnutí služieb a vypracovaní svetelno-technickej štúdie v zmysle konkrétnej objednávky Objednávateľa.
3. Faktúra vystavená Poskytovateľom musí spĺňať náležitosti daňového dokladu a obsahovať: obchodné meno a sídlo, IČO, DIČ zhotoviteľa, meno, sídlo, IČO, DIČ objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, názov podpornej služby, výšku ceny bez dane, sadzbu dane, fakturovanú sumu celkom vrátane DPH, názov projektu, podpis oprávnenej osoby.
4. Ak Objednávateľ zistí nesprávnosť alebo neúplnosť faktúry, Objednávateľ je oprávnený vyzvať Poskytovateľa, aby nedostatky odstránil alebo doplnil, a na tento účel je povinný poskytnúť mu potrebnú súčinnosť. Poskytovateľ je povinný opätovne doručiť opravenú faktúru s prílohami Objednávateľovi. Po opätovnom doručení opravenej/doplnenej faktúry a jej všetkých príloh sa počíta lehota splatnosti odznova. Faktúru a jej prílohy je možné vrátiť opakovane iba v prípade, ak Poskytovateľ napriek tomu, že bol vyzvaný, chybu neopravil, alebo sa chyba vyskytla v doplnených/zmenených údajoch; v takom prípade má Objednávateľ právo opakovane žiadať o prepracovanie faktúry a jej príloh a lehota po ich doručení plynie odznova.
5. Odplata podľa bodu 1 tohto článku je splatná do 14 dní odo dňa doručenia riadne vystavenej faktúry Poskytovateľom Objednávateľovi, prostredníctvom banky na účet Poskytovateľa uvedený v záhlaví tejto Zmluvy, alebo na iný účet, ktorý Poskytovateľ na tento účel Objednávateľovi vopred písomne oznámi. Faktúry Poskytovateľ doručí v šiestich rovnopisoch.
6. Za riadne a včas uhradenú Odplatu sa považuje okamih pripísania finančných prostriedkov vo výške zodpovedajúcej vystavenej faktúre na účet Poskytovateľa uvedený v záhlaví tejto Zmluvy.

**Článok V.**

**Práva a povinnosti Zmluvných strán**

1. Poskytovateľ sa zaväzuje poskytovať Objednávateľovi služby a zhotovovať svetelno-technickú dokumentáciu v zmysle bodu 1 článku II tejto Zmluvy v súlade s platnou legislatívou Slovenskej republiky a podkladmi poskytnutými Objednávateľom.
2. Poskytovateľ je povinný pri poskytovaní služieb a zhotovovaní svetelno-technickej štúdie podľa bodu 1 článku II tejto Zmluvy postupovať s odbornou starostlivosťou, konať čestne a svedomito a v záujme Objednávateľa uplatňovať všetko, čo podľa svojho presvedčenia pokladá za prospešné na účel riadneho plnenia povinností podľa tejto Zmluvy.
3. Poskytovateľ poskytuje služby podľa tejto Zmluvy vo vlastnom mene a na vlastnú zodpovednosť. Poskytovateľ je oprávnený poskytovať služby, ktoré sú predmetom tejto Zmluvy aj prostredníctvom svojich zamestnancov alebo tretích osôb.
4. Objednávateľ sa zaväzuje zaplatiť Poskytovateľovi dohodnutú odplatu podľa článku III tejto Zmluvy a Prílohy č. 2, ktorá tvorí neoddeliteľnú súčasť tejto Zmluvy.
5. Objednávateľ sa zaväzuje poskytnúť Poskytovateľovi všetku potrebnú súčinnosť a spolupôsobenie spočívajúce najmä vo včasnom odovzdávaní dokladov a podkladov, doplňujúcich údajov, vyjadrení a stanovísk, ktorých potreba vznikne v priebehu plnenia tejto Zmluvy.
6. Objednávateľ je povinný určiť zodpovedného pracovníka, ktorý bude poverený komunikáciou s Poskytovateľom, odovzdávaním potrebných dokladov a ktorý zodpovedá za dodržiavanie pokynov Poskytovateľa, za úplnosť a správnosť poskytnutých podkladov a informácií. Poskytovateľ nie je povinný kontrolovať vecnú a formálnu správnosť takto predložených dokladov a nezodpovedá za ich nesprávnosti, ktoré by mohli viesť k chybnému poskytovaniu služieb podľa tejto Zmluvy alebo k vzniku škody pre Objednávateľa.
7. Objednávateľ sa zaväzuje poskytovať Poskytovateľovi správne a pravdivé údaje, informácie a podklady a výlučne podklady pochádzajúce z legálnej činnosti.
8. V prípade nedodržania podmienok zo strany Objednávateľa uvedených v tomto článku Zmluvy, Poskytovateľ nezodpovedá za riadne a včasné plnenie predmetu tejto Zmluvy, ani za škody, ktoré vznikli z tohto dôvodu a následne ich oneskoreného spracovania alebo oneskoreného odovzdania výkazov. Poskytovateľ nezodpovedá za škody vzniknuté z dôvodu nedostatočných informácií alebo nepravdivých a nepresných údajov poskytnutých Objednávateľom alebo za škody vzniknuté z dôvodu nedostatkov v predložených dokladoch a listinách, na ktoré upozornil.
9. V prípade, ak Poskytovateľ počas výkonu predmetu tejto Zmluvy zistí, že činnosť Objednávateľa alebo z nej vychádzajúce podklady sú v rozpore so zákonom, je oprávnený odmietnuť poskytovanie služieb a odstúpiť od tejto Zmluvy.
10. Poskytovateľ môže uplatniť nárok na úrok z omeškania podľa ustanovenia § 369, ods.1 Obchodného zákonníka v prípade omeškania Objednávateľa so zaplatením Odplaty za poskytovanie služieb. Nárok Poskytovateľa na náhradu škody tým nie je dotknutý.

**Článok VI.**

**Autorské práva Poskytovateľa**

1. Poskytovateľ udeľuje Objednávateľovi časovo neobmedzený súhlas s použitím svetelno-technickej štúdie Objednávateľom na účely obmedzené na prípravu rekonštrukcie verejného osvetlenia Objednávateľa a realizáciu stavebných objektov verejného osvetlenia na území Objednávateľa, vytvorenej podľa tejto Zmluvy, na území obce Veľká Lúka Súhlas sa udeľuje bezodplatne.
2. Poskytovateľ neudeľuje Objednávateľovi súhlas na poskytnutie súhlasu na použitie svetelno-technickej štúdie tretími osobami.
3. Každé iné a ďalšie použitie svetelno-technickej štúdie, najmä vyhotovenie rozmnoženiny, verejné rozširovanie originálu svetelno-technickej štúdie alebo jej rozmnoženiny predajom alebo inou formou prevodu vlastníckeho práva, verejné rozširovanie originálu svetelno-technickej štúdie alebo jej rozmnoženiny nájmom alebo vypožičaním, spracovanie, preklad a adaptácia svetelno-technickej štúdie, zaradenie svetelno-technickej štúdie do súborného diela, verejné vystavenie svetelno-technickej štúdie, jej verejné vykonanie a verejný prenos je možné len na základe písomného súhlasu poskytnutého Poskytovateľom vo forme dodatku k tejto zmluve.
4. Odmena za každé iné a ďalšie použitie svetelno-technickej štúdie bude dohodnutá vo forme dodatku k tejto Zmluve.
5. Objednávateľ sa zaväzuje zabezpečiť vykonávanie rekonštrukcie verejného osvetlenia Objednávateľa u konkrétnej tretej osoby ako zhotoviteľa verejného osvetlenia podľa svetelno-technickej štúdie vypracovanej Poskytovateľom.
6. Všetky zmeny architektonického a iného riešenia verejného osvetlenia Objednávateľa odchylného od svetelno-technickej štúdie vypracovanej Poskytovateľom uskutoční Objednávateľ len po predchádzajúcom písomnom súhlase Poskytovateľa.
7. Objednávateľ sa zaväzuje neposkytnúť svetelno-technickú štúdiu alebo jej časť inému bez súhlasu Poskytovateľa.

**VII.**

**Záručná doba**

1. Poskytovateľ poskytuje Objednávateľovi záručnú dobu 2 roky. Záručná doba začína plynúť od podpisu Odovzdávacieho a preberacieho protokolu.
2. Objednávateľ je povinný zistené vady svetelno-technickej štúdie preukázateľne oznámiť Poskytovateľovi písomným oznámením bez zbytočného odkladu po ich zistení. Poskytovateľ sa zaväzuje vyjadriť sa k oznámeným vadám v primeranej lehote od doručenia oznámenia o vadách.
3. Zmluvné strany sa dohodli, že pri uplatňovaní nárokov z vád sa prioritne aplikuje odstránenie existujúcich vád Poskytovateľom alebo ním určenými tretími osobami.
4. Zhotoviteľ nezodpovedá za vady svetelno-technickej štúdie, ktoré boli spôsobené použitím podkladov, prevzatých od Objednávateľa, ak Poskytovateľ ani pri vynaložení všetkej odbornej starostlivosti nemohol zistiť nevhodnosť podkladov, prípadne na ňu písomne upozornil Objednávateľa a ten na použití podkladov trval.

**Článok VIII.**

**Ochrana dôverných informácií a mlčanlivosť**

1. Povinnosťou Poskytovateľa je zaobchádzať s každou informáciou, ktorú obdrží v súvislosti s touto Zmluvou, ako s dôvernou a zabezpečiť, aby táto dôverná informácia bola oznámená tretej strane iba na základe pokynu Objednávateľa, s výnimkou prípadov povinného zverejnenia voči orgánom verejnej správy.
2. Poskytovateľ sa zaväzuje bez písomného súhlasu Objednávateľa neposkytovať informácie tretím osobám ani neumožňovať tretím osobám prístup k takýmto informáciám. Poskytovateľ a jej zamestnanci a/alebo spolupracujúce subjekty sú povinné zachovávať mlčanlivosť o týchto informáciách.
3. Poskytovateľ sa zaväzuje zachovávať mlčanlivosť o všetkých dôverných informáciách, za ktoré sa podľa tejto Zmluvy považujú všetky Objednávateľom poskytnuté informácie a údaje, a to v ústnej alebo písomnej podobe, vrátane informácií a údajov v elektronickej podobe, ktoré bezprostredne súvisia s plnením tejto Zmluvy.

**Článok IX.**

**Trvanie Zmluvy**

1. Táto Zmluva nadobúda platnosť dňom jej podpísania oprávnenými zástupcami oboch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
2. Táto Zmluva sa uzatvára na dobu určitú, a to do 31.12.2015.
3. Táto Zmluva zaniká výlučne:

a) písomnou dohodou Zmluvných strán o ukončení platnosti tejto Zmluvy,

b) písomným odstúpením od tejto Zmluvy ktoroukoľvek zo Zmluvných strán z dôvodov porušenia zmluvných alebo zákonných povinností podľa tejto Zmluvy, a to po predchádzajúcom písomnom upozornení na možnosť odstúpenia od Zmluvy s poskytnutím primeranej lehoty nie kratšej ako 15 dní na nápravu.

3. Odstúpenie od Zmluvy musí mať písomnú formu, musí v ňom byť uvedený dôvod odstúpenia a jeho účinky nastávajú dňom jeho doručenia druhej Zmluvnej strane.

**Čl. X.**

**Osobitné dojednania vyplývajúce z povahy zdroja financovania z fondov Európskeho spoločenstva**

1. Poskytovateľ je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. 528/2008 o pomoci a podpore poskytovanej z fondov Európskeho spoločenstva v znení neskorších predpisov a podľa článku 59 a nasl. nariadenia Rady (ES) 1083/2006 resp. subjektom a osobám povereným oprávnenými orgánmi podľa § 6 a § 10 zákona č. 528/2008 a podľa článku 59 a nasl. nariadenia Rady (ES) 1083/2006 na výkon kontroly. Za strpenie výkonu kontroly a poskytnutie súčinnosti pri výkone kontroly neprináleží Poskytovateľovi žiadna odmena, náhrada ani iné plnenie.
2. Poskytovateľ je povinný predovšetkým oznámiť nákladovú štruktúru plnenia zákazky na základe požiadavky oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu Zmluvy.
3. Povinnosť strpieť kontrolu sa ustanovuje po dobu upravenú vo všeobecne záväzných predpisoch pre implementáciu projektov zo štrukturálnych fondov EÚ v programovom období 2014-2020.

**Článok XI.**

**Spoločné a záverečné ustanovenia**

1. Táto Zmluva nadobúda platnosť dňom jej podpísania oprávnenými zástupcami oboch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
2. Túto Zmluvu možno meniť a dopĺňať len formou písomných dodatkov podpísaných oprávnenými zástupcami oboch Zmluvných strán, ktoré budú tvoriť neoddeliteľnú súčasť tejto zmluvy. Dodatok musí byť uzatvorený tak, že dodatok je kontinuálne číslovaný arabskými číslicami.
3. Záväzkové vzťahy založené touto Zmluvou sa spravujú ustanoveniami Obchodného zákonníka v platnom znení a ďalšími právnymi predpismi Slovenskej republiky.
4. Neoddeliteľnú súčasť tejto Zmluvy tvoria prílohy:
* Príloha č.1 - Špecifikácia poskytovaných služieb
* Príloha č.2 – Cenová ponuka
1. Táto Zmluva je vyhotovená v šiestich rovnopisoch, z ktorých poskytovateľ po jej podpísaní obdrží jedno vyhotovenie a objednávateľ päť vyhotovení.
2. Zmluvné strany vyhlasujú, že si túto Zmluvu prečítali, jej obsahu porozumeli a na znak toho, že obsah tejto Zmluvy zodpovedá ich skutočnej a slobodnej vôli, ju podpísali.

V ................................dňa ............................ V ................................. dňa .......................

Za a v mene Objednávateľa: Za a v mene Poskytovateľa:

.................................................. ..................................................